|  |  |
| --- | --- |
| ข่าวประชาสัมพันธ์ (กรุงเทพฯ ประเทศไทย) | 5 ตุลาคม 2563 |
| **มีท โปร เอเชีย (Meat Pro Asia) ประกาศเลื่อนวันจัดงานครั้งแรกเป็น** **เดือนกันยายน 2564** | Angel Ho+852 2238 9924angel.ho@hongkong.messefrankfurt.com [www.messefrankfurt.com.hk](http://www.messefrankfurt.com.hk)แสงทิพ เตชะปฏิภาณดี +66 2 1116611 ext. 330saengtip@vnuasiapacific.com[www.vnuasiapacific.com](http://www.vnuexhibitionsasiapacific.com) |

**สืบเนื่องจากการหารือกันระหว่างคณะทำงานและผู้เกี่ยวข้องกับการจัดงาน มีท โปร เอเชีย (Meat Pro Asia) นำมาสู่การตัดสินใจประกาศเลื่อนกำหนดการจัดงาน อันเนื่องมาจากข้อจำกัดทางการเดินทางระหว่างประเทศที่ส่งผลต่อการเข้ามายังประเทศไทย โดยงาน มีท โปร เอเชีย (Meat Pro Asia) งานแสดงสินค้าและสัมมนาสำหรับอุตสาหกรรมแปรรูปและบรรจุภัณฑ์สำหรับเนื้อสัตว์และอาหาร ซึ่งเป็นงานใหม่ล่าสุดในภูมิภาคอาเซียน กำหนดเดิมจะจัดงานในวันที่ 10-12 มีนาคม 2564 ได้กำหนดวันจัดงานใหม่เป็นช่วงไตรมาสที่ 3 ระหว่างวันที่ 22-24 กันยายน 2564 โดยยังคงสถานที่จัดงานเดิม ณ อิมแพ็ค เมืองทองธานี**

ตามระเบียบข้อกำหนดการเดินทางเข้าออกประเทศในสถานการณ์ปัจจุบัน ทางรัฐบาลไทยยังคงดำเนินมาตรการเฝ้าระวังเพื่อยับยั้งการแพร่ระบาดของโรคโควิด-19 ผู้เดินทางเข้ามายังประเทศไทยยังคงต้องถูกกักตัวเป็นเวลา 14 วัน ซึ่งทางผู้จัดงานคาดว่าข้อจำกัดนี้จะยังคงถูกบังคับใช้อย่างต่อเนื่อง และเป็นเหตุให้ผู้ที่จะมาเยี่ยมชมงานและผู้แสดงสินค้าจากต่างประเทศที่มาร่วมงาน มีท โปร เอเชีย (Meat Pro Asia) รวมถึงผู้เข้าร่วมงานวิฟ เอเชีย ยังไม่สามารถวางแผนการเดินทางมาประเทศไทยที่แน่นอนได้ ทั้งนี้งานวิฟ เอเชีย นั้นเป็นงานที่มีพื้นที่จัดงานใหญ่กว่างานมีท โปร เอเชีย (Meat Pro Asia) และจัดขึ้นพร้อมกันและมีผู้เข้าร่วมงานจากต่างประเทศมากถึงร้อยละ 65

**งานแสดงสินค้าหนึ่งเดียวที่ตอบสนองทั้งห่วงโซ่อุปทาน ตั้งแต่ต้นน้ำถึงปลายน้ำ**

งานมีท โปร เอเชีย (Meat Pro Asia) จะจัดขึ้นเป็นประจำทุก 2 ปี โดยมุ่งเน้นการนำเสนอขั้นตอนการแปรรูปและบรรจุภัณฑ์ของการผลิตโปรตีนจากสัตว์และอาหาร รวมถึงอุปกรณ์ที่ใช้จัดเตรียม แปรรูป บรรจุหีบห่อ ติดฉลาก และบำบัดน้ำเสีย รวมถึงระบบการขนส่งแบบควบคุมอุณหภูมิ (Cold Chain Logistics)

การจัดงานครั้งแรกในวันที่ 22 - 24 กันยายน 2564 ร่วมกับงานวิฟ เอเชีย จัดขึ้นเพื่อดึงดูดผู้แสดงสินค้ากว่า 1,000 ราย รวมถึงผู้ผลิตและจัดจำหน่ายอุปกรณ์ ตลอดจนผู้ชมงานในอุตสาหกรรมประมาณ 50,000 รายจาก ผู้ผลิต ผู้ค้าปลีก ผู้จัดจำหน่าย ผู้ให้บริการอาหารแปรรูป บริษัทนำเข้า บริษัทส่งออก ผู้ซื้อรายสำคัญทั่วเอเชีย เป็นต้น

งานมีท โปร เอเชีย (Meat Pro Asia) จัดขึ้นพร้อมกับงาน วิฟ เอเชีย ซึ่งเป็นงานแสดงสินค้าสำหรับอุตสาหกรรมปศุสัตว์และอาหาร ครอบคลุมตั้งแต่อาหารสัตว์จนถึงอาหารเพื่อจำหน่าย ซึ่งถูกจัดขึ้นในหลากหลายทวีป แต่ในทวีปเอเชียนับเป็นงานที่ใหญ่ที่สุด สอบถามข้อมูลเพิ่มเติม ติดต่อmeatproasia@china.messefrankfurt.com และ / หรือ meatproasia@vnuasiapacific.com โทร. 02-1116611

----- จบข่าวประชาสัมพันธ์ -----

**เกี่ยวกับบริษัท Messe Frankfurt**

Messe Frankfurt เป็นหนึ่งในผู้จัดงานแสดงสินค้าชั้นนำของโลกที่รับผิดชอบงานแสดงสินค้าด้านเทคโนโลยีและการผลิตสินค้าที่มีชื่อเสียงระดับโลกอันรวมไปถึงงาน IFFA งานแสดงสินค้านานาชาติสำหรับอุตสาหกรรมเนื้อสัตว์ที่มีชื่อเสียงในทวีปยุโรป โดยจัดขึ้นทุก 3 ปี ณ นครแฟรงค์เฟิร์ต ประเทศเยอรมนี งานในครั้งต่อไปจะจัดขึ้นระหว่างวันที่ 14 - 19 พฤษภาคม พ.ศ. 2565 สามารถดูรายละเอียดเพิ่มเติมได้ที่ www.iffa.com สำหรับข้อมูลเพิ่มเติมเกี่ยวกับเทคโนโลยีอาหารทั่วโลกของ Messe Frankfurt สามารถดูเพิ่มเติมได้ที่ www.food-technologies.messefrankfurt.com

**เกี่ยวกับบริษัท วีเอ็นยูฯ**

วีเอ็นยู เอเชีย แปซิฟิค หนึ่งในกลุ่มบริษัทเครือ วีเอ็นยูฯ ดำเนินกิจการด้านการจัดงานแสดงสินค้าในประเทศต่างๆทั่วโลก มีสำนักงานใหญ่อยู่ที่ เมืองอูเทร็คท์-ประเทศเนเธอร์แลนด์ นอกจากนั้นมีสาขาในเมืองเซี่ยงไฮ้-ประเทศจีน และ กรุงเทพ-ประเทศไทย เป็นส่วนหนึ่งของธุรกิจการจัดงานแสดงสินค้าระดับนานาชาติของกลุ่มบริษัท Royal Dutch Jaarbeurs สำหรับภูมิภาคเอเชียตะวันออกเฉียงใต้ บริษัท Royal Dutch Jaarbeurs ได้ร่วมทุนกับ บริษัท TCC Assets ซึ่งเป็นกลุ่มบริษัทชั้นแนวหน้าที่มีการเติบโตอย่างก้าวกระโดดในภูมิภาค ทำให้บริษัท วีเอ็นยู เอเชีย แปซิฟิค ดำเนินกิจการครอบคลุมตลาดเอเชียแปซิฟิกได้อย่างสมบูรณ์ โดยมีความเชี่ยวชาญการจัดงานแสดงสินค้าสำหรับอุตสาหกรรมปศุสัตว์ เทคโนโลยีเพื่อการเกษตร สัตว์เลี้ยง อาหาร เทคโนโลยีห้องปฏิบัติการและชีววิทยา สำหรับข้อมูลเพิ่มเติม โปรดเยี่ยมชมwww.vnuasiapacific.com

**ติดต่อฝ่ายสื่อสารการตลาด**

แสงทิพ เตชะปฏิภาณดี 02 111 6611 ต่อ 330 saengtip@vnuasiapacific.com